[{"text_idx": "#000000", "text": "C\u0302ina prezidanto Xi Jinping faris paroladon dum la ferma ceremonio de la Komerca Forumo de BRICS posttagmeze de la 23-a de au\u0306gusto en Johanesburgo, Sud-Afriko."}, {"text_idx": "#000001", "text": "Xi Jinping diris, ke la nuna mondo estas komunumo kun komuna estonteco, en kiu oni dividas kun c\u0302iuj felic\u0302ojn kaj malfelic\u0302ojn. Homoj en diversaj landoj esperas malferman, inkluzivigan, puran kaj belan mondon kun dau\u0306ra paco, universala sekureco kaj komuna prospero, anstatau\u0306 novan malvarman militon au\u0306 malgrandan ekskluzivan rondon."}, {"text_idx": "#000002", "text": "Li diris, ke c\u0302iuj landoj havas la rajton je disvolvado, kaj la homoj el c\u0302iuj landoj havas la liberecon serc\u0302i felic\u0302an vivon. Li rimarkigis, ke C\u0302inio laboros kun c\u0302iuj aliaj landoj por akceli kunlaboron kadre de la Tutmonda Disvolva Iniciato, kune reagi kontrau\u0306 komunaj defioj kaj plibonigi la vivon de homoj tra la mondo."}, {"text_idx": "#000003", "text": "Xi Jinping aldonis, ke C\u0302inio volas kun c\u0302iuj aliaj landoj sekvi la Tutmondan Sekurecan Iniciaton, dialogi anstatau\u0306 konfrontig\u0302i, formi partnerecon anstatau\u0306 aliancon, serc\u0302i kungajnan rezulton, kaj labori kune por konstrui komunumon de sekureco."}, {"text_idx": "#000004", "text": "Li diris, ke C\u0302inio bonvenigas c\u0302iujn aliajn landojn partopreni en kunlaboro de la Tutmonda Civilizacia Iniciato, antau\u0306enigi la komunajn valorojn de la homaro, instigi malsamajn civilizaciojn montri siajn avantag\u0302ojn kaj prosperi kune, kaj renovigi la homaran civilizacion."}]